CELEX: 62011CN0174
Language: lt
Date: 2011-04-13 00:00:00
Title: Byla C-174/11: 2011 m. balandžio 13 d. Bundesfinanzhof (Vokietija) pateiktas prašymas priimti prejudicinį sprendimą byloje Finanzamt Steglitz prieš Ines Zimmermann

30.7.2011   
            
            
               LT
            
            
               Europos Sąjungos oficialusis leidinys
            
            
               C 226/10
            
         2011 m. balandžio 13 d.Bundesfinanzhof (Vokietija) pateiktas prašymas priimti prejudicinį sprendimą byloje Finanzamt Steglitz prieš Ines Zimmermann
   
   (Byla C-174/11)
   2011/C 226/17
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Bundesfinanzhof
   
   
      Šalys pagrindinėje byloje
   
   
      Pareiškėja: Finanzamt Steglitz
   
   
      Atsakovė: Ines Zimmermann
   
      Prejudiciniai klausimai
   
   
               1.
            
            
               Ar pagal 1977 m. gegužės 17 d. Šeštosios Tarybos direktyvos 77/388/EEB dėl valstybių narių apyvartos mokesčių įstatymų derinimo (1) 13 straipsnio A dalies pirmos pastraipos g punktą ir (arba) antros pastraipos a punktą nacionaliniams įstatymų leidėjui leidžiama numatyti, jog sergančių ir slaugos reikalingų asmenų ambulatorinių slaugos paslaugų atleidimas nuo mokesčio priklauso nuo to, kad šių įstaigų atveju „praėjusiais kalendoriniais metais slaugos išlaidas mažiausiai dviem trečdaliais atvejų visiškai arba didele dalimi apmokėjo įstatyminės socialinio draudimo ar socialinės paramos įstaigos“ (1993 m. Umsatzsteuergesetz (Apyvartos mokesčio įstatymas) 4 straipsnio 16 punkto e papunktis)?
            
         
               2.
            
            
               Ar, atsižvelgiant į pridėtinės vertės mokesčio neutralumo principą, atsakymui į šį klausimą turi reikšmės tai, kad tas pačias paslaugas nacionalinis įstatymų leidėjas traktuoja kaip neapmokestinamas kitomis aplinkybėmis, kai jas teikia valstybės pripažintos savanoriškos labdaros organizacijos ir savanoriškai labdarai skirtos bendrovės, asmenų bendrovės ir turto junginiai, esantys labdaros organizacijos nariais (1993 m. Umsatzsteuergesetz 4 straipsnio 18 punktas)?
            
         
      (1)  OL L 145, p. 1